Presidenti Kalvin Kullixh nën një dritë të re
Ai uli taksat dhe shpenzimet e buxhetit, nënshkroi ligjin e shtetësisë së plotë për indianët e Amerikës dhe kufizoi imigracionin
Kelvin Kullixh ishte presidenti i 30 i Amerikës. Ai e bëri betimin në gusht të vitit 1923, pas vdekjes së Presidentit Uorren Harding, dhe u zgjodh zyrtarisht në këtë post vitin pasardhës. Pas largimit të tij nga Shtëpia e Bardhë në vitin 1929, historianët përgjithësisht nuk janë marrë fare me të. Por një grup ekspertësh, figurash politike dhe gazetarësh kohët e fundit u pyetën nëse ishte apo i rëndësishëm Presidenti Kullixh për Amerikën? Përgjigjet e tyre janë përmbledhur në një libër të ri ku shpjegohet se si mund të zbatohen pikëpamjet e Presidentit Kullixh në politikën dhe jetën moderne. Ish presidenti Kalvin Kullixh njihet si një politikan i rezervuar dhe i mbyllur në vetvete që nuk e ndjente veten mirë në aktivitetet publike. Por ky njeri fjalëpakë bëri shumë gjëra si president – ai uli taksat dhe shpenzimet e buxhetit, nënshkroi ligjin që u jepte shtetësinë e plotë indianëve të Amerikës dhe kufizoi imigracionin. Gjithashtu, ai e vuri veten në dispozicion të ligjvënësve dhe të gazetarëve, diçka e re në atë kohë, siç thotë edhe guvernatori i shtetit Vermont, Xhim Dagllas: Guvernatori Dagllas është një nga 21 politikanët, gazetarët dhe analistët që kontribuan për librin ", një përmbledhje shkrimesh rreth presidentit të 30 të Amerikës. Në shkrimin e tij, zoti Dagllas reflekton rreth shtetit të tij Vermont ku u lind dhe u rrit vetë. Ai thotë se gjen frymëzim te Presidenti Kullixh: Mes atyre që kontribuan për librin " " është edhe ish guvernatori i shtetit Masaçusets, Majkëll Dukakis, studiuesi i presidencës, Peter Schram dhe senatori Xhon Keri i shtetit Masaçusets. Stërnipi i Presidentit Kullixh, Kristofer Kullixh Xheter, thotë se është i gëzuar që trashëgimia e stërgjyshit të tij studiohet përsëri. Ai thotë se Presidenti Kullixh ishte njeri vërtet në shërbim të publikut. Ai ka patur më shumë poste publike se çdo president tjetër dhe ishte nismëtar i shumë reformave, si votimi për gratë dhe shkurtimi i taksave. Ai shkruante bukur. Jo vetëm i shkruante vetë fjalimet që mbante por ka bërë edhe autobiografinë e tij. Personalisht, zoti Xheter thotë se ka mësuar nga stërgjyshi i tij të qenët racional në aspektin financiar: Kristofer Kullixh Xheter shpreson që libri i ri të shtojë një këndvështim të ri me vlerë në debatin e madh rreth së ardhmes së Amerikës.